**PAMOKOS PLANAS**

**Mokytojos vardas pavardė: Birutė Jachimovič**

**Kvalifikacinė kategorija: vyresnioji tikybos mokytoja**

**Dalykas: katalikų tikyba**

**Klasė: 4 d**

**Tema: Ką Šventasis Raštas pasakoja apie Jėzų?**

**Uždavinys:** dirbdami grupelėse prisimins ką jau žino apie Jėzų, o skaitydami Šventąjį Raštą atpažins kaip Jėzų vadino Jį sutikę žmonės bei gebės istoriją pristatyti kitiems.

**Ugdomos mokinių kompetencijos:** Gebės savarankiškai skaityti ir pasakoti draugams Šventojo Rašto istorijas. Pagarbiai išklauso draugų nuomonę ir mokosi gerbti vieni kitus.

**Metodai:** darbas grupelėse, pokalbis diskusija, rašymas, refleksija.

**Priemonės:** pratybos „Jėzus mus lydi“,vaizdinės pateiktys PPT – „Ką Šventasis Raštas pasakoja apie Jėzų?“,užduočių lapai grupelėm**s – „Ką žinau apie Jėzų“ priedas Nr. 1,** užduočių lapai grupelėms **„Kaip Jėzų sutikę žmonės jį vadino?“ priedas Nr. 2**

**Pamokos eiga**

|  |  |  |  |
| --- | --- | --- | --- |
| **Mokytojo veikla** | **Trukmė** | **Mokinių veikla** | **Pastabos** |
| Pamokos pradžia. Vaikai įžengdami į klasę pasirenka  po vieną spalvos lapuką. Įėję susėda pagal spalvas į grupeles.  Giedame giesmę „Nuo ryto aušros....“  Prisimename praeitą pamoką. Praeitoje pamokoje sužinojome, kaip Dievas yra dosnus žmonėms, kurie yra jam ištikimi. Tai liudija tikėjimo protėviai. Šiandieną kalbėsime apie Jėzų, kuris yra Dievo pažado išpildymas visiems žmonėms. | **5min.** | Vaikai pasisveikina.  Meldžiamės giesme – „Nuo ryto aušros iki vakaro žaros...“  Pasakoja ką prisimena iš praeitos pamokos. Vaikai trumpai papasakoja apie Abraomą, Jokūbą, Izaoką. | Praeita pamoka buvo „Tikėjimo protėviai Senajame Testamente“. |
| Skelbiu temą ir uždavinius.  **Pamokos tema - Ką Šventasis Raštas pasakoja apie Jėzų?**  Pamokos uždavinys - dirbdami grupelėse pasikartos ką jau žino apie Jėzų. Grupelėse Skaitydami Šventąjį Raštą sužinos kaip Jėzų vadino Jį sutikę žmonės.  Klausiu vaikų kai jie sužino kažką labai gero ir svarbaus ar jie nori su kažkuo pasidalinti.  Įsivaizduokite, kad jūs turėtumėte kažkam pristatyti Jėzų, kaip Dievo Sūnų. Ką apie jį papasakotumėte?  Kviečiu jus pirmai užduočiai.  Padalinu užduočių lapus. Priedas Nr. 1  Primenu, kad išsirinktų skaitovą.  Aiškinu užduotį - grupelėse į užduočių lapą surašykite kuo daugiau dalykų apie Jėzų ir pristatyti savo draugams.  Užduotį aptariame.  Pasakau, kad yra svarbu, kaip Jėzų vadiname.  Klausiu vaikų gal jie žino kaip Šv. Rašte yra vadinamas Jėzus Kristus? Pats Dievas apie Jėzų yra pasakęs nuostabų dalyką. Jį išsiaiškinsime atlikę pratybų sąsiuvinyje užduotį Nr.3  Paaiškinu užduotį. Sudėliokite tinkamai raides ir iššifruosite, ką Dievas Tėvas pasakė mums apie Jėzų.  Aptariame.  O ką dar gali mums papasakoti Šv. Raštas, kaip jums vaikai atrodo?  Šv. Raštas arba Šv. Rašte Jėzų sutikę žmonės jį vadino įvairiausiais vardais. Kokiais? Mes dabar ir sužinosime.  Kviečiu atidžiai klausytis. Padalinu užduočių lapus. Priedas Nr. 2  Paaiškinu užduotį.  Grupelėje perskaitote nurodytą Evangelijos ištrauką, trumpai pasiruošiate papasakoti istoriją draugams, užrašote kaip istorijoje sutiktas žmogus buvo vardu ir kaip jis pavadino Jėzų.  Paklausiu ar viską suprato?  Primenu, kad išsirinktų pasakotoją ir rašytoją.  Kai vaikai pristato savo darbus, klausiu vaikų, tai kokiu vardu dažniausiai buvo vadinamas Jėzus Kristus.  Klausiu vaikų, o kodėl žmonės vadino Jėzų Viešpačiu?  Apibendrinu vaikų mintis: todėl, kad patyrė Jėzaus pagalbą, matė jo stebuklus, jautė jo meilę, rūpestį gerumą kiekvienu žmogumi. Rodė kelią, kuris veda pas Dievą Tėvą, mokė maldos ir gyvenimo.  Kviečiu vaikus atsiversti pratybų sąsiuvinio psl. 19.  Paaiškinu užduotį Nr. 5  Iš sąrašo išsirink vardus tų žmonių, kurie buvo susitikę su Jėzumi, kai Jis gyveno žemėje. Trumpai aprašyk, kaip jie buvo su Jėzumi susiję. Pvz: Marija buvo Jėzaus Mama.  Trumpai aptariame užduotį.  Prisimename pamokos uždavinį - skaitydami Šventojo Rašto istorijas ir dirbdami grupelėse pasikartos ką žino apie Jėzų ir sužinos, kaip Jėzų Kristų Šventajame Rašte vadino Jį sutikę žmonės.  Klausiu vaikų kaip Jėzų vadino jį sutikę žmonės ir kodėl?  Pagiriu už puikų darbą pamokoje.  Atsisveikiname. | **5 min.**  **10 min.**  **5min.**  **15min**  **5min.** | Vaikai sako, kad taip, nori apie tai pranešti papasakoti visiems.  Vaikai dirba grupelėse.  Vaikai svarsto, dalinasi savo mintimis  Vaikai atlieka užduotį ir išsiaiškina, kad Dievas Tėvas apie Jėzų yra pasakęs – TU MANO MYLIMASIS SŪNUS, TAVIMI AŠ GĖRIUOSI.  Vaikai dirba grupelėse su užduočių lapu.  Užduotį aptariame.  Vaikai atsakys – Mokytojau, Viešpatie.  Vaikai dalinasi mintimis.  Vaikai atlieka užduotį.  Vaikai dirba.  Vaikai dalinasi savo įžvalgomis.  atsisveikiname |